CELEX: 62018TN0715
Language: mt
Date: 2018-12-06 00:00:00
Title: Kawża T-715/18: Rikors ippreżentat fis-6 ta’ Diċembru 2018 – Phrenos et vs Il-Kummissjoni

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/31
            
         
      Rikors ippreżentat fis-6 ta’ Diċembru 2018 – Phrenos et vs Il-Kummissjoni
      (Kawża T-715/18)
      (2019/C 72/40)
      Lingwa tal-kawża: l-Ingliż
      
         Partijiet
      
      
         Rikorrenti: Phrenos SPRL (Mont-sur-Marchienne, il-Belġju), Akkanto (Watermael-Boitsfort, il-Belġju) u Operational Management Solutions (Chaumont-Gistoux, il-Belġju) (rappreżentanti: R. Jafferali u R. van Melsen, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea, innotifikata lir-rikorrenti permezz ta’ ittra tas-27 ta’ Novembru 2018, li tagħti l-kuntratt għal servizzi relatati mal-ippjanar, it-tħejjija, il-promozzjoni u l-implimentazjoni tal-avveniment “European Development Days” [Jiem Ewropej tal-Iżvilupp] għad-Driettorat Ġenerali tagħha għall-Kooperazzjoni u l-Iżvilupp Internazzjonali (EuropeAid/139729/DH/SER/BE) (2018/S144-328417) għas-snin 2019 sa 2022 inklużi, lil terz;
               
            
                  —
               
               
                  tikkundanna lill-Kummissjoni għall-ispejjeż tal-kawża prinċipali u tal-proċedura għal miżuri provviżorji.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq li l-konvenuta naqset milli timmotiva d-deċiżjoni tagħha ta’ għoti ta’ kuntratt.
               
            
                  2.
               
               
                  It-tieni motiv ibbażat fuq li l-konvenuta naqset milli tevalwa b’mod xieraq il-prezzijiet (apparentement) anormalement baxxi tal-offerta magħżula.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ ugwaljanza fit-trattament fir-rigward tal-evalwazzjoni tal-offerti mitfugħa.
               
            
                  4.
               
               
                  Ir-raba’ motiv ibbażat fuq l-illegalità tal-kriterju ta’ għoti applikat mill-konvenuta għall-evalwazzjoni tal-offerti.